‘Big Bang Theory’ se Sheldon as kindIanin Armitage (Foto: Jordan Strauss/Invision/AP) Die Amerikaanse televisiekanaal CBS het Maandag bekend gemaak die vervaardiging van die reeks Young Sheldon, wat geskoei is op die gewilde The Big Bang Theory-reeks, gaan aanstons begin. Young Sheldon vertel die verhaal van die karakter Sheldon Cooper, vertolk deur Jim Parsons, in sy prille jeug. Ianin Armitage, wat die karakter van Sheldon gaan vertolk, is te sien as die negejarige ‘super-intelligente’ wetenskap-foendi wat op negejarige ouderdom reeds in die hoërskool is. Young Sheldon gaan later vanjaar op televisie te sien wees. Elke episode is ŉ halfuur lank, maar dit is nog onseker hoeveel episodes vir die eerste seisoen vervaardig gaan word. Meer as tien reekse van The Big Bang Theory is al op televisie gebeeldsaai. Die reeks het al sowat 12 Emmy-toekennings gewen en sal na verwagting vir nog twee seisoene op die kassie te sien wees. Die reeks het die beste graderings van enige ander komedie op televisie vir die afgelope vyf jaar. Armitage is bekend vir rolle in Our souls at night en Big little lies.